VENDIM
Nr. 656, datë 8.10.2014

PËR SHPRONËSIMIN, PËR INTERES PUBLIK, TË PRONARËVE  TË PASURIVE TË PALUAJTSHME, PRONË PRIVATE, QË PREKEN NGA ZBATIMI I PROJEKTIT “FURNIZIMI ME UJË DHE SHËRBIMET SANITARE NË ORIKUM”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr.8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga zbatimi i projektit “Furnizimi me ujë dhe shërbimet sanitare në Orikum”.
2. Shpronësimi bëhet në favor të Drejtorisë së Përgjithshme të Ujësjellës - Kanalizimeve.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për tokë “pemishte” dhe “ullishte”, me vlerë të përgjithshme shpronësimi prej 47 415 (dyzet e shtatë mijë e katërqind e pesëmbëdhjetë) lekësh.
4. Vlera e përgjithshme e shpronësimit prej 47 415 (dyzet e shtatë mijë e katërqind e pesëmbëdhjetë) lekësh të përballohet nga buxheti i vitit 2014, për Ministrinë e Transportit dhe Infrastrukturës, programi “Furnizimi me ujë dhe kanalizime”, zëri “Kosto lokale”, parashikuar për Njësinë e Menaxhimit të Projekteve (PMU). 
5. Shpenzimet procedurale, në vlerën 113 000 (njëqind e trembëdhjetë mijë) lekë, të përballohen nga Drejtoria e Përgjithshme e Ujësjellës - Kanalizimeve.
6. Likuidimi i pronarëve të fillojë pas çeljes së fondit të përcaktuar në pikën 4, të këtij vendimi.
7. Pronarët e pasurive, për të cilat është bërë shënimi “Konfirmuar nga ZVRPP-ja”, të likuidohen, për efekt shpronësimi, në bazë të dokumentacionit të plotë të pronësisë që do të dorëzojnë pranë Drejtorisë së Përgjithshme të Ujësjellës - Kanalizimeve.
8. Drejtoria e Përgjithshme e Ujësjellës - Kanalizimeve të kryejë likuidimet për efekt shpronësimi në bazë të pikave 4, 5, 6 dhe 7, të këtij vendimi.
9. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Vlorë, brenda 30 (tridhjetë) ditëve nga data e miratimit të këtij vendimi, në bashkëpunim me Drejtorinë e Përgjithshme të Ujësjellës - Kanalizimeve të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit, që do t’u vihet në dispozicion nga Drejtoria e Përgjithshme e Ujësjellës - Kanalizimeve, dhe me fillimin e procesit të likuidimit të fillojë dhe procesi i kalimit të pronësisë për pasuritë e shpronësuara në favor të shtetit.
10. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Vlorë të pezullojnë të gjitha transaksionet me pasuritë e shpronësuara deri në momentin kur do të realizohen procesi i hedhjes së trupit të rrugës në hartat kadastrale dhe kalimi i pronësisë për pasuritë e shpronësuara.
11. Ngarkohen Ministria e Transportit dhe Infrastrukturës, Ministria e Financave, Drejtoria e Përgjithshme e Ujësjellës - Kanalizimeve, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Vlorë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 
Kryeministri
Edi Rama

Lista e pasurive që shpronësohen nga zbatimi i projektit “Furnizimi me ujë dhe shërbimet sanitare” në Orikum

	Nr.
	Emër, atësia, mbiemri
	Zona/kad
	Nr.pasurie
	Sip.në m2
	Lloji i pasurisë
	Çmimi
	Vlera
	Shënime

	
	
	
	
	
	
	
	
	

	1
	Bashkëpronësi Avdi Nika
	3140
	141/2
	77
	Pemishte
	327
	25179
	Konfirmim

	2
	Petref Lameborshi
	3140
	67/2
	68
	Tokë Ullishte
	327
	22236
	Konfirmim

	
	
	
	
	
	
	
	
	

	
	Totali i sipërfaqes për shpronësim
	
	
	145
	
	654
	47415

